open-index/open-wikipedia-markdown huggingface dataset:
Αντίπατρος ο Ταρσεύς

Ο **Αντίπατρος** ο Ταρσεύς (πέθανε το 130/129 π.Χ.) ήταν στωικός φιλόσοφος. Ήταν μαθητής και διάδοχος του Διογένη του Βαβυλωνίου ως ηγετική φυσιογνωμία της στωικής σχολής και επίσης δάσκαλος του Παναιτίου. Έγραψε έργα για τους θεούς και τα μαντεία και στα περί ηθικής έδινε μεγαλύτερη βάση απ' ότι ο δάσκαλός του ο Διογένης.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Σφαίρος (φιλόσοφος)

Ο **Σφαίρος** (285 - 210 π.Χ.) από τον Βόσπορο ήταν στωικός φιλόσοφος.

## Έργο
Σύμφωνα με τον Διογένη Λαέρτιο, ο Σφαίρος έγραψε τα εξής:
*Περὶ κόσμου δύο 
*Περὶ στοιχείων 
*[Περὶ] σπέρματος 
*Περὶ τύχης 
*Περὶ ἐλαχίστων  
*Πρὸς τὰς ἀτόμους καὶ τὰ εἴδωλα 
*Περὶ αἰσθητηρίων 
*Περὶ Ἡρακλείτου πέντε διατριβῶν 
*Περὶ τῆς ἠθικῆς διατάξεως 
*Περὶ καθήκοντος 
*Περὶ ὁρμῆς 
*Περὶ παθῶν δύο 
*Περὶ βασιλείας 
*Περὶ Λακωνικῆς πολιτείας 
*Περὶ Λυκούργου καὶ Σωκράτους τρία 
*Περὶ νόμου 
*Περὶ μαντικῆς 
*Διαλόγους ἐρωτικούς 
*Περὶ τῶν Ἐρετριακῶν φιλοσόφων 
*Περὶ ὁμοίων 
*Περὶ ὅρων '
*Περὶ ἕξεως 
*Περὶ τῶν ἀντιλεγομένων τρία 
*Περὶ λόγου 
*Περὶ πλούτου 
*Περὶ δόξης 
*Περὶ θανάτου
*Τέχνης διαλεκτικῆς δύο 
*Περὶ κατηγορημάτων 
*Περὶ ἀμφιβολιῶν
*Ἐπιστολάς
## Παραπομπές

## Σημειώσεις
# Διογένης Λαέρτιος, vii. 178

## Εξωτερικοί σύνδεσμοι
* Smith, William. «A Dictionary of Greek and Roman biography and mythology», Λήμμα Sphaerus

Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Αθανάσιος Βλάχος

Ο **Αθανάσιος "Νάσος" Βλάχος** είναι Έλληνας αθλητής της υδατοσφαίρισης από την Πάτρα. Ήταν μέλος του διοικητικού συμβουλίου του Ομίλου και ταυτόχρονα και αθλητής του.

Ο Βλάχος ξεκίνησε την κολύμβηση και την υδατοσφαίριση από τον "Αχιλλεύς" το 1927. Το 1928 μετά την διάλυση του Αχιλλέα βρέθηκε στο αντίστοιχο νεοσύστατο τμήμα του Ολυμπιακού Πατρών. Το 1929 ήταν από τα ιδρυτικά μέλη του Ν.Ο. Πατρών και από τους πρώτους αθλητές του, μάλιστα στο πρώτο διοικητικό συμβούλιο του Ομίλου ήταν έφορος. 

Ήταν μέλος της ομάδας υδατοσφαίρισης που κατέκτησε τα πρωταθλήματα Ελλάδος τις χρονιές 1935, 1937, 1938, 1939, 1940.

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Κατηγορία:Α.Π.Σ. Ολυμπιακός Πατρών
Ήριλλος

Ο **Ήριλλος** (3ος αιώνας π.Χ.) ο Χαλκηδών (ή Καρχηδών) ήταν στωικός φιλόσοφος και δάσκαλός του υπήρξε ο Ζήνων ο Κιτιεύς.

## Φιλοσοφία
Ο Ήριλλος διέφερε εντυπωσιακά από την διδασκαλία του Ζήνωνα και είχε την πεποίθηση πως η επιστήμη ήταν ο σκοπός της ζωής και πως καλό είναι να ζει κάποιος με τρόπο που να αποβλέπει στην γνώση και η παραπλάνηση κι η άγνοια να μην έχουν σχέση με αυτόν.

Είπε επίσης ότι υπάρχει και δεύτερος σκοπός (υποτελίς). Αυτός ο υποδεέστερος σκοπός συσχετίζεται με τον στωικό όρο «οικείωσις»: την πρωτόγονη ορμή των έμβιων όντων. Υποστήριζε ότι και οι άνθρωποι οι οποίοι δεν ήταν σοφοί μπορούσαν να πετύχουν αυτόν τον δευτερεύοντα στόχο, όμως μόνο οι σοφοί μπορούσαν να κατακτήσουν τον κύριο.

Ο Ήριλλος κατηγορήθηκε από τον Κικέρωνα λόγω της θεωρίας του περί δύο διαφορετικών σκοπών στη ζωή.

Ο Ήριλλος θεωρούσε επίσης τις πρακτικές της καθημερινής ζωής, παρ΄ότι αναγκαίες, ως μη έχουσες ηθική αξία, επειδή δεν συνέβαλλαν στην απόκτηση του υπέρτατου αγαθού, και για αυτόν τον λόγο ο Κικέρων συχνά συνδέει τον εαυτό του με την μάλλον διαφορετική φιλοσοφία του Αρίστωνα του Χίου

## Έργο
Ο Ήριλλος λέγεται ότι έγραψε τα παρακάτω έργα:[7]

* Περὶ ἀσϰήσεως
* Περὶ παθῶν
* Περὶ ὐπολήψεως 
* Νομοθέτης 
* Μαιευτιϰός 
* Άντιφέρω
* Διδάσϰαλος
* Διασϰευάζων 
* Εὐθύνωνr
* Ἑρμῆς
* Μήδεια 
* Θέσεων ἠθιϰῶν

καθώς και κάποιους διαλόγους.

Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Βασίλης Λαμπάτος

Ο **Βασίλης Λαμπάτος**, (21 Ιουνίου 1974), είναι Έλληνας αθλητής της υδατοσφαίρισης και προπονητής, αγωνίζεται στην θέση του φουνταριστού.

Ο Λαμπάτος ξεκίνησε από τον Ν.Ο. Πατρών στις αρχές της δεκαετίας του 90 όπου ο Όμιλος είχε πέσει στην Α2. Με τον ναυτικό όμιλο κατέκτησε το κύπελλο Ελλάδος του 1995 κι ήταν φιναλίστ στο κύπελλο του 1996, με τον Όμιλο ήταν 4ος στο κύπελλο κυπελλούχων του 1993 και 3ος στο μεσογειακό κύπελλο του 1994. 

Το 1996 μεταγράφηκε για δύο χρόνια στην Βουλιαγμένη , εκείνη την περίοδο σπούδαζε στην Αθήνα και λόγω σπουδών πήρε την μεταγραφή, όπου μαζί της κατέκτησε το πρωτάθλημα Ελλάδος το 1997 και 1998 αλλά και το κύπελλο κυπελλούχων νικώντας την Ρόμα. Το 1998 με το τέλος των σπουδών του επέστρεψε στον Ν.Ο. Πατρών κι έπαιξε μαζί του στον τελικό του Λεν Τρόφι. Το 2005 πήγε στην ΝΕΠατρών όπου από το 2010 εκτελεί χρέη προπονητή μαζί και παίκτης στην Ν.Ε. Πατρών.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Παναθηναϊκού
Κατηγορία:Υδατοσφαιριστές Ν.Ε. Πατρών
Κατηγορία:Υδατοσφαιριστές Βουλιαγμένης
Κατηγορία:Προπονητές υδατοσφαίρισης Ν.Ε. Πατρών
Κατηγορία:Φουνταριστοί υδατοσφαιριστές
Ελάχιστο γεννητικό δέντρο

right|frame|Με κόκκινο είναι οι ακμές του ελάχιστου γεννητικού δέντρου του γραφήματος
Στη Θεωρία Γράφων και στην Επιστήμη Υπολογιστών, συχνά συναντάται το πρόβλημα της εύρεσης του ελάχιστου διασυνδετικού ή γεννητικού δέντρου ενός γράφου με βάρη στις ακμές. Το πρόβλημα συνίσταται στην εύρεση ενός δέντρου με κορυφές αυτές του γράφου και ακμές ένα υποσύνολο των ακμών του γράφου, τέτοιο ώστε το άθροισμα των βαρών τους να είναι το ελάχιστο δυνατό.

Αλλιώς, το πρόβλημα μπορεί να διατυπωθεί ως πρόβλημα για την εύρεση ενός υποσυνόλου των ακμών του γραφήματος, ώστε το νέο υπογράφημα που προκύπτει να είναι συνεκτικό και το άθροισμα των βαρών των ακμών του να είναι το ελάχιστο δυνατό. Εδώ, δεν είναι σαφές αν η λύση του προβλήματος αποτελεί δέντρο. Όμως, αν το υπογράφημα που προκύπτει ως λύση έχει κύκλο, τότε αφαιρώντας μια ακμή από τον κύκλο (την βαρύτερη) το υπογράφημα παραμένει συνεκτικό και το άθροισμα των βαρών των ακμών του είναι ακόμη μικρότερο (αφού έχουμε αφαιρέσει μια ακμή). Επομένως, δεν γίνεται η λύση του προβλήματος να περιέχει κύκλο, γιατί τότε δεν θα έχει το ελάχιστο δυνατό άθροισμα βαρών. Και αφού επιπλέον το υπογράφημα πρέπει να είναι συνεκτικό, εξορισμού προκύπτει ότι η λύση θα είναι ένα δέντρο.

## Ύπαρξη και μοναδικότητα
Το πρόβλημα δεν έχει λύση αν το γράφημα είναι μη συνεκτικό. Επομένως, το πρόβλημα αυτό έχει νόημα μόνο για συνεκτικά γραφήματα.

Αν τα βάρη των ακμών του γράφου είναι διάφορα μεταξύ τους, τότε το ελάχιστο γεννητικό δέντρο του είναι μοναδικό. Αλλιώς, δηλαδή αν υπάρχουν ακμές με το ίδιο βάρος, τότε μπορεί να υπάρχουν δύο ή και παραπάνω ελάχιστα γεννητικά δέντρα.

## Αλγόριθμοι
Οι δύο γνωστότεροι αλγόριθμοι για την επίλυση αυτού του προβλήματος είναι ο αλγόριθμος του Prim και αυτός του Kruskal.

Κατηγορία:Θεωρία γράφων
Βιαμάξ

Η **ΒΙΑΜΑΞ** ήταν μεγάλη βιομηχανία αμαξωμάτων οχημάτων και ολοκληρωμένων οχημάτων (λεωφορείων), η οποία είχε εργοστάσια στην Αθήνα, στη Θεσσαλονίκη και στη Λάρισα. Για πολλά χρόνια θεωρείτο εταιρία-πρότυπο για τα ελληνικά δεδομένα, με εξελιγμένες διαδικασίες ποιοτικού ελέγχου, τεχνικής εκπαίδευσης και έρευνας και ανάπτυξης.

Η οικογένεια Φωστηρόπουλου είχε δραστηριοποιηθεί στο χώρο των εισαγωγών αυτοκινήτων Mercedes-Benz από τη δεκαετία του 1930. Η ΒΙΑΜΑΞ ιδρύθηκε το 1956, αρχικά ως κατασκευαστής αμαξωμάτων λεωφορείων και, από το το 1960, ολοκληρωμένων λεωφορείων και πούλμαν, όπως των R495, R514, F530 και F580. Η εταιρία παρήγαγε συνολικά χιλιάδες οχήματα με σημαντικές εξαγωγές, ιδίως στην Ευρώπη, την Ασία και την Αφρική.

Η BIAMAΞ σταμάτησε την παραγωγή στα μέσα της δεκαετίας του '80, κυρίως λόγω του ανταγωνισμού από την αθρόα εισαγωγή μεταχειρισμένων λεωφορείων.

## Φωτοθήκη

Αρχείο:BIAMAX R514.jpg|Βιαμάξ R514 (μοντέλο του 1960)
Αρχείο:Biamax trolley.jpg|Βιαμάξ F600 τρόλευ (μοντέλο του 1962)
Αρχείο:Mercedes-Benz O 302 Biamax (2b).jpg|Βιαμάξ - Ο 302
Αρχείο:Mercedes-Benz O 302 Biamax (2a).jpg|Βιαμάξ - Ο 302 (ΚΤΕΛ Τριπόλεως)
Αρχείο:Mercedes-Benz O 302 Biamax (1).jpg|Βιαμάξ - Ο 302 (ΚΤΕΛ Αργολίδος)


## Παραπομπές


## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

## Εξωτερικοί σύνδεσμοι
* 

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Μπανάζ

Το **Πανάσιον** ήταν αρχαία ελληνική πόλη της Φρυγίας. 

Βρισκόταν στη δυτική Φρυγία μεταξύ Κιδυησσού και Σιλάνδου, Αλίας και Άτυος χωρίου. Γύρω από το Πανάσιον απλωνόταν μια μεγάλη και εύφορη πεδιάδα (περίπου 65 τετραγωνικά χιλιόμετρα, η σημερινή Banaz Ovası), στην οποία σήμερα υπάρχει ποικίλη αναδάσωση και μεγάλη αγροτική παραγωγή. Ο ομώνυμος ποταμός που διασχίζει τον κάμπο (Banaz Çayı) ενώνεται πιο κάτω με τον Μαίανδρο. 

Η περιοχή του Πανασίου ήταν γνωστή για τα ζεστά ιαματικά λουτρά. 

Κατά το 1176 (πριν την μάχη στο Μυριοκέφαλο) ο Βυζαντινός αυτοκράτωρ Μανουήλ Κομνηνός απώθησε τους Τούρκους νομάδες που κατοικούσαν στο Λακέριον και Πανάσιον, προσωρινά για να τα ξανακαταλάβουν μετά το Μυριοκέφαλο.  Από το 1302 έως και το 1429 ήταν σε ανεξάρτητο τουρκικό πριγκηπάτο του Germiyanoğulları και μετά καταλήφθηκε από τους Οθωμανούς. 

Πρόκειται για την σημερινή Μπανάζ (Banaz) της Τουρκίας. 

## Πηγές
* The Cities And Bishoprics Of Phyrgia, από τον William M. Ramsay. 

Κατηγορία:Αρχαίες πόλεις της Φρυγίας
Πέταρ Ντένωφ

Ο **Πέταρ Ντένωφ** (Петър Константинов Дънов, 11 Ιουλίου 1864 - 27 Δεκεμβρίου 1944) ήταν Βούλγαρος πνευματικός δάσκαλος και ιδρυτής της Σχολής Εσωτερικού Χριστιανισμού.  

Γεννήθηκε στις 11 Ιουλίου του 1864 κοντά στο Σουβόροβο, περίπου 60 χλμ. από τη Βάρνα. Στις 24 Φεβρουαρίου 1922, ο Πέταρ Ντένωφ άνοιξε μια  απόκρυφη σχολή στη Σόφια της Βουλγαρίας με το όνομα **«[[Παγκόσμια Λευκή Αδερφότητα|Παγκόσμια Λευκή Αδελφότης]]»**. Ο Πέταρ Ντένωφ ορίζει την Παγκόσμια Λευκή Αδελφότητα  ως εξής: *Η Εξαίρετη Παγκόσμια Λευκή Αδελφότης δεν είναι κάτι ορατό. Δεν είναι ούτε εκκλησία ούτε αίρεση. Είναι μία οντότητα η οποία υφίσταται έξω από τις διεφθαρμένες συνθήκες υπό τις οποίες ζει ο απλός κόσμος.* 

Η καταγωγή της ονομασίας αυτής προέρχεται από μια έννοια που αναπτύχθηκε στους κύκλους της Θεοσοφίας από την Έλενα Πέτροφνα Μπαλάτσκι, η οποία δήλωνε ότι καθηγητές της ήταν οι Σοφοί δάσκαλοι των Μαχάτμα που κατοικούν στο Θιβέτ ή Σαμπάλα και αποτελούν μια μεγάλη Λευκή Στοά, μια μεγάλη Λευκή Αδελφότητα, αυτή των Μαχάτμα.

Eνας από τους οπαδούς του, ο Ομραάμ Μιχαέλ Αϊβάνχωφ εγκαθίσταται στη Γαλλία, τον Ιούλιο του 1937, όπου δέκα χρόνια αργότερα, το 1947, δημιουργεί την οργάνωσή του Παγκόσμιας  Λευκής Αδελφότητας. 

## Παραπομπές


Κατηγορία:Βούλγαροι φιλόσοφοι
Κατηγορία:Θρησκευτικοί ηγέτες
Σφαίρος

Το λήμμα **Σφαίρος** μπορεί να σχετίζεται με κάποιο από τα παρακάτω πρόσωπα:

* Σφαίρος (μυθολογία), μυθολογικό πρόσωπο, ηνίοχος του Πέλοπα.
* Σφαίρος (φιλόσοφος), από το Βόσπορο, μέλος της Στωικής Σχολής.
Κατερίνα Φωτοπούλου

Η **Κατερίνα Φωτοπούλου** (1977) είναι Ελληνίδα αθλήτρια του στίβου που αγωνίζεται με τον Πέλοπα Πατρών. Έχει διακριθεί στον Μαραθώνιο και στα αγωνίσματα μεγάλων αποστάσεων και είναι μέλος της εθνικής ομάδας στίβου.  Έχει συμμετάσχει σε πολλούς μαραθώνιους και ημιμαραθώνιους αλλά και σε παγκόσμια και ευρωπαϊκά πρωταθλήματα. 

Η Φωτοπούλου στα 5.000. μέτρα ήταν πρωταθλήτρια νεανίδων και ρέκορντγουμαν το 1996 στο πανελλήνιο πρωτάθλημα με επίδοση 16.56.14. Το ρεκόρ το κράτησε 14 χρόνια μέχρι το 2012 που το κατέρριψε η Αναστασία Καρακατσάνη.

Σε πανελλήνια πρωταθλήματα ήταν πρώτη το 1998 στα 3.000 μέτρα στον κλειστό στίβο με επίδοση 9.58.50, ήταν τρίτη στα 10.000 με επίδοση 36.20.70. Το 1999 ήταν πρώτη στο πανελλήνιο στα 10.000 με χρόνο 37.29.84.

Στους βαλκανικούς αγώνες της ίδιας χρονιάς ήταν 2η βαλκανιονίκης. Επίσης την ίδια χρονιά ήταν δεύτερη στον διεθνή μαραθώνιο των Σκοπίων.

Στον Κλασικό μαραθώνιο της Αθήνας ήταν 2η στα 10.000 μέτρα το 2011.

## Παραπομπές


Κατηγορία:Έλληνες Βαλκανιονίκες
Κατηγορία:Ελληνίδες αθλήτριες δρόμων μεγάλων αποστάσεων
Κατηγορία:Αθλητές στίβου Πέλοπα Πατρών
Κατηγορία:Ελληνίδες Μαραθωνοδρόμοι
Οαχάκα δε Χουάρες

Η **Οαχάκα δε Χουάρες** () ή απλά **Οαχάκα** είναι πόλη του νότιου Μεξικό και είναι πρωτεύουσα και μεγαλύτερη πόλη την ομώνυμης πολιτείας. Έχει πληθυσμό 260.000 κατοίκους και βρίσκεται σε υψόμετρο 1.550 μέτρων, στους πρόποδες της Σιέρρα Μάδρε. Ιδρύθηκε από τους σταλμένους πολεμιστές του Αζτέκου αυτοκράτορα περί τα μέσα του 15ου αιώνα, οι οποίοι έκτισαν οχυρό ώστε να ελέγχουν τους εμπορικούς δρόμους της περιοχής. Η οικονομία της πόλης βασίζεται στο τουρισμό, ο οποίος επικεντρώνεται στα αποικιακής εποχής κτίρια και στους αρχαιολογικούς χώρους των Ζαποτέκων και Μιστέκων. Η πόλη μαζί με τον αρχαιολογικό χώρο του Μόντε Αλμπάν, είναι Μνημείο Παγκόσμιας Κληρονομιάς από το 1987. Το «δε Χουάρες» είναι αναφορά στον ντόπιο πολιτικό και πρόεδρο του Μεξικού Μπενίτο Χουάρες.

## Παραπομπές


Κατηγορία:Πόλεις του Μεξικού
Κατηγορία:Μνημεία Παγκόσμιας Κληρονομιάς στο Μεξικό
Κατηγορία:Δήμοι της Οαχάκα
Τάσος Χαλκιάς (αποσαφήνιση)

Το λήμμα **Τάσος Χαλκιάς** μπορεί να σχετίζεται με κάποιο από τα ακόλουθα πρόσωπα:

* Τάσος Χαλκιάς (μουσικός), Έλληνας μουσικός κλαρινίστας, 1914-1992
* Τάσος Χαλκιάς (ηθοποιός), Έλληνας ηθοποιός, γεννημένος το 1952
Πανελλήνιο πρωτάθλημα κλειστού στίβου γυναικών 2006

Το **20ό [[Πανελλήνιο πρωτάθλημα κλειστού στίβου γυναικών]] 2006** διοργανώθηκε στο Κλειστό Γυμναστήριο Παιανίας στις 18 & 19 Φεβρουαρίου μαζί με τo αντίστοιχo των ανδρών. Από τη σεζόν αυτή αφαιρέθηκαν από το πρόγραμμα τα 200μ. Το πρωτάθλημα συνθέτων αγωνισμάτων έγινε στις 11 & 12 Φεβρουαρίου. Πρωταθλητής σύλλογος αναδείχθηκε για για άλλη μια φορά ο **[[Πανελλήνιος Γ.Σ.]]**

## Οι νικήτριες
 

## Βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 2006
Κατηγορία:Αθλητισμός στην Παιανία
Χρήστος Κωνσταντόπουλος (ποδοσφαιριστής)

Ο **Χρήστος  Νικ. Κωνσταντόπουλος** (Πάτρα, 14 Φεβρουαρίου 1953) είναι Έλληνας παλαίμαχος ποδοσφαιριστής, που αγωνίζονταν στη θέση του επιτελικού μέσου. Έκανε πολυετή καριέρα, τόσο στο πρωτάθλημα της Β΄Εθνικής όσο και της Α΄ Εθνικής Κατηγορίας, τις δεκαετίες του '70 και του '80, με τα χρώματα τριών διαφορετικών συλλόγων. Στο τέλος της καριέρας του, αγωνίστηκε και στο Εθνικό Ερασιτεχνικό Πρωτάθλημα.

## Ποδοσφαιρική σταδιοδρομία
Ξεκίνησε τον αθλητισμό το 1966 από την ερασιτεχνική ομάδα του Ιάσονα Αγίου Φανουρίου (Ιλίου) που μετείχε στη Γ΄ κατηγορία Αθήνας, σε ηλικία μόλις 13 ετών. Λίγα χρόνια αργότερα με δικό του γκολ η ομάδα υπερίσχυσε σε μπαράζ του Νεοπεντελικού με 1-0 και προήχθη στη Β'  Αθήνας. Το καλοκαίρι του 1971 η ομάδα του Πανασπροπυργιακού ενδιαφέρθηκε για αυτόν και εκμεταλλευόμενη μια διάταξη του τότε αθλητικού νόμου τον απέκτησε και τον προώθησε άμεσα στην ανδρική ομάδα. Έπειτα από 2 συνεχόμενες χρονιές στο σύλλογο του Ασπροπύργου και ενώ την πρώτη του χρονιά με προπονητή το Θανάση Μπέμπη σημείωσε 15 τέρματα, μεταγράφηκε στον Ολυμπιακό Λιοσίων (1973), όπου παρέμεινε για ακόμη τέσσερις περιόδους, πάντοτε στη Β΄Εθνική.

Οι εξαιρετικές εμφανίσεις του  κέντρισαν το ενδιαφέρον των παραγόντων του Αιγάλεω Α.Ο., στο οποίο και υπέγραψε, πραγματοποιώντας το ντεμπούτο τη στην Α΄Εθνική, το φθινόπωρο του 1977. Στην ομάδα της δυτικής Αθήνας παρέμεινε έως και το καλοκαίρι του 1983, συμπληρώνοντας με το σύλλογο αυτό *34 συμμετοχές* (και 4 γκολ) στην Α΄Εθνική και *79 συμμετοχές* (με 9 γκολ) στη Β΄Εθνική. Επίσης με το Αιγάλεω σημείωσε και τρία γκολ για το Κύπελλο Ελλάδας. Την περίοδο 1983-84 έπαιξε στο Εθνικό Ερασιτεχνικό με τα χρώματα του Αργοναύτη, για να κλείσει τη σταδιοδρομία του, τη διετία 1985-1986 στον Ολυμπιακό Λιοσίων, επίσης στο Ερασιτεχνικό Πρωτάθλημα, σε ηλικία 33 ετών.

## Προπονητική καριέρα
Το καλοκαίρι του 1986, αμέσως μετά τη λήξη της αγωνιστικής του πορείας, ο Κωνσταντόπουλος ανέλαβε την τεχνική ηγεσία της ερασιτεχνικής ομάδας Α.Ε.Κ. Νέων Λιοσίων

## Πηγές

*Αθλητική ιστοσελίδα
*Γεώργιος Παγιωτέλης, "Το Έπος της Α΄Εθνικής" (ένθετο περιοδικού "ΟΙ ΠΑΓΚΟΣΜΙΟΙ", έκδοση "Κλ. Γεωργαλάς Ε.Π.Ε.")
*"40 ΧΡΟΝΙΑ ΠΟΔΟΣΦΑΙΡΟ και ΠΡΟ-ΠΟ" (έκδοση εφημερίδας "ΠΡΟΠΟΡΑΜΑ" (2000)
*Νίκος Δημ. Νικολαΐδης, "50 ΧΡΟΝΙΑ ΑΙΓΑΛΕΩ" (έκδοση Δήμος Αιγάλεω, 1998)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κατηγορία:Μέσοι ποδοσφαιριστές
Dubstep

Η **Ντάμπστεπ** (Dubstep) είναι είδος ηλεκτρονικής χορευτικής μουσικής, που για πρώτη φορά εμφανίστηκε στις αρχές του 21ου αιώνα στο Νότιο Λονδίνο της Μεγάλης Βρετανίας. Αποτελεί επέκταση της μουσικής γκαράζ. Συνολικά ο ήχος του περιγράφεται ως *σφικτά ενωμένες παραγωγές με υπερβολικά μπάσα και μοτίβα αντήχησης τυμπάνων, κομμένα δείγματα, και περιστασιακά φωνητικά.* Οι πρώτες κυκλοφορίες έγιναν το 1998 και άρχισε να εξαπλώνεται από μικρές τοπικές σκηνές του Λονδίνου στα τέλη του 2005 και αρχές του 2006.

Μερικά ονόματα καλλιτεχνών Dubstep είναι Skrillex, Benga, Nero, Knife Party, Cryptex, Kill the noise, 12th planet, Zedd, Flux pavilion,dave crowe.

Κατηγορία:Μουσικά είδη
Εκτυπωτής μήτρας

thumb|Μεγέθυνση τύπου εκτυπωτή μήτρας 9 βελόνων
Ο **εκτυπωτής χαρακτήρα** (όχι γραμμής), με ειδική κεφαλή εκτύπωσης από μικρές βελόνες, σε διάταξη ορθογώνιου πίνακα (μήτρας), ας πούμε 63 βελόνες, σε επτά σειρές των εννιά. Αν σπρώξετε μια βελόνα εμπρός ώστε να χτυπήσει πάνω σε μια κορδέλα γραφομηχανής που έχει πίσω της μια λευκή κόλλα χαρτί, θα τυπωθεί μια τελεία. Κι αν πατήσετε με τον ίδιο τρόπο το σωστό συνδυασμό από βελόνες, θα σχηματιστεί ένε σχέδιο στιγμάτων, που μοιάζει με αλφαριθμητικό χαρακτήρα.

Οι βελόνες κινούνται μπρος πίσω σε «κάννες», αντίστοιχες με εκείνες σε ένα τουφέκι. Μα αυτό το είδος εκτύπωσης δεν είναι η μοναδική εφαρμογή των τεχνικών που προσφέρει το σύστημα Μatrix. Βάζοντας ένα θερμαντικό υλικό στην κάννη και χρησιμοποιώντας θερμοευαίσθητο χαρτί, έχουμε θερμική εκτύπωση, που καίει ένα στίγμα πάνω στο χαρτί. Η άλλη δημοφιλής μέθοδος εκτύπωσης με Matrix είναι η ηλεκτροστατική. Κατευθύνοντας ένα απειροελάχιστο ηλεκτρικό φορτίο πάνα σε ειδικό χαρτί, μεταβάλλεται η σύσταση της επικάλυψής του, δημιουργώντας στο σημείο αυτό ένα στίγμα.

Κατηγορία:Περιφερειακά υπολογιστών
Πανελλήνιο πρωτάθλημα κλειστού στίβου γυναικών 2009

Το **23ο [[Πανελλήνιο πρωτάθλημα κλειστού στίβου γυναικών]] 2009** διοργανώθηκε στο Κλειστό Γυμναστήριο Παιανίας στις 14 & 15 Φεβρουαρίου μαζί με τo αντίστοιχο των ανδρών. Μαζί έγινε και το πρωτάθλημα συνθέτων αγωνισμάτων. Πρωταθλητής σύλλογος αναδείχθηκε για πρώτη φορά στην ιστορία της διοργάνωσης η **[[Ε.Α. Ρεθυμνιακού|Ένωση Ατρομήτου Ρεθυμνιακού]]** τερματίζοντας το μακροχρόνιο σερί τίτλων του Πανελληνίου που κρατούσε από το 1997.

## Οι νικήτριες
 

## Βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 2009
Κατηγορία:Αθλητισμός στην Παιανία
Πανελλήνιο πρωτάθλημα κλειστού στίβου γυναικών 2010

Το **24ο [[Πανελλήνιο πρωτάθλημα κλειστού στίβου γυναικών]] 2010** διοργανώθηκε στο Κλειστό Γυμναστήριο Παιανίας στις 27 & 28 Φεβρουαρίου μαζί με τo αντίστοιχo των ανδρών και το πρωτάθλημα συνθέτων αγωνισμάτων. Από το έτος αυτό αφαιρέθηκε από το αγωνιστικό πρόγραμμα η σκυταλοδρομία 4Χ400μ. Πρωταθλητής σύλλογος αναδείχθηκε για δεύτερη συνεχόμενη φορά η **[[Ε.Α. Ρεθυμνιακού|Ένωση Ατρομήτου Ρεθυμνιακού]]**.

## Οι νικήτριες
 

## Βαθμολογία

Βαθμολογήθηκαν συνολικά 44 σύλλογοι.

## Πηγές
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 2010
Κατηγορία:Αθλητισμός στην Παιανία
Πανελλήνιο πρωτάθλημα κλειστού στίβου γυναικών 2011

Το **25ο [[Πανελλήνιο πρωτάθλημα κλειστού στίβου γυναικών]] 2011** διοργανώθηκε στο Κλειστό Γυμναστήριο Παιανίας στις 19 & 20 Φεβρουαρίου μαζί με τo αντίστοιχo των ανδρών. Πρωταθλητής σύλλογος αναδείχθηκε για πρώτη φορά η **[[ΑΕΚ Αθηνών (στίβος)|Α.Ε.Κ]]**.

## Οι νικήτριες
 

## Βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 2011
Κατηγορία:Αθλητισμός στην Παιανία
Άστυλος ο Κροτωνιάτης

Ο *Άστυλος ο Κροτωνιάτης* ήταν αρχαίος Έλληνας πολλαπλός Ολυμπιονίκης σύμφωνα με τον Παυσανία και περιοδονίκης δρομέας που έζησε τον 5ο π.Χ. αιώνα. Το όνομά του αναφέρεται ως νικητή σε όλους τους Πανελλήνιους αγώνες που έλαβε μέρος (Νέμεα, Πύθια, Ίσθμια κ.ά.).

## Ιστορικά στοιχεία

Ο Άστυλος αρχικά συμμετείχε ως πολίτης του Κρότωνα, αλλά το 480 π.Χ., πιθανόν για να τιμήσει τον τύραννο Ιέρωνα, πήρε μέρος στα 75α Ολύμπια ως πολίτης από τις Συρακούσες. Αυτό οι Κροτωνιάτες δεν το συγχώρεσαν ποτέ, τον εξόρισαν από την πόλη, κατέστρεψαν τον ανδριάντα του, έργο του Πυθαγόρα, και αποκαθήλωσαν την εικόνα του από τον ναό της Λακινίας Ήρας. Επίσης, το σπίτι του μετατράπηκε σε φυλακή (η πατρική οικία θεωρείτο ιερή στην αρχαιότητα) και τέλος  η οικογένειά του τον αποκλήρωσε. Αναφέρεται ότι υπήρχε ανδριάντας του στον ιερό χώρο της Άλτεως, καθώς και ότι ο ποιητής Σιμωνίδης τον απαθανάτισε σε επίγραμμά του.. 

Τα αθλητικά κατορθώματα του Άστυλου συγκρίνονται με τον πολύ προγενέστερο από αυτόν, Χίονι της Σπάρτης, ο οποίος είχε κερδίσει και αυτός σε τρεις συνεχόμενες Ολυμπιάδες (664, 660 & 656 π.Χ.) στα αγωνίσματα στάδιον και δίαυλος. Μάλιστα ο Άστυλος σύμφωνα με κάποιους υπερτερεί, διότι νίκησε μία φορά και στον οπλίτη δρόμο, όμως η σύγκριση είναι άνευ σημασίας εφόσον την περίοδο που έζησε ο Χίονις κατά πάσα πιθανότητα δεν διεξαγόταν αυτό το αγώνισμα στην Ολυμπία.

## Σύμφωνα με τον Παυσανία

## Ολυμπιακές νίκες
* 73η Ολυμπιάδα (488 π.Χ.) Στάδιον, Κρότων (νότια Ιταλία)	
* 73η Ολυμπιάδα (488 π.Χ.) Δίαυλος, Κρότων (νότια Ιταλία)
* 74η Ολυμπιάδα (484 π.Χ.) Στάδιον, Κρότων (νότια Ιταλία)	
* 74η Ολυμπιάδα (484 π.Χ.) Δίαυλος, Κρότων (νότια Ιταλία)
* 75η Ολυμπιάδα (480 π.Χ.) Στάδιον, Συρακούσες (Σικελία)
* 75η Ολυμπιάδα (480 π.Χ.) Οπλίτης δρόμος, Συρακούσες (Σικελία)
* 75η Ολυμπιάδα (480 π.Χ.) Δίαυλος, Συρακούσες (Σικελία)

## Παραπομπές


## Πηγές
* Ίδρυμα Μείζονος Ελληνισμού, Βάση αρχαίων Ολυμπιονικών

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κροτωνιάτες ολυμπιονίκες
Κατηγορία:Περιοδονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Τριαστές
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι Συρακούσιοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Αγέλαστος πέτρα

thumb|right|250px|Το Πλουτώνιον στην Ελευσίνα
thumb|right|250px|Αναθηματικό ανάγλυφο Δήμητρας στην αγέλαστο πέτρα από το αρχαίο ιερό του ναού.
Η **αγέλαστος πέτρα** είναι βράχος στην Ελευσίνα. Ο τόπος αυτός θεωρείτο ιερός διότι σύμφωνα με την παράδοση η Δήμητρα κάθισε εδώ για να ξαποστάσει και να μοιρολογήσει την κόρη της Περσεφόνη που την άρπαξε ο Πλούτωνας. Ο Όττο Ρούμπενζον υποστήριζε την άποψη ότι η «αγέλαστος πέτρα» αποτελείτο από σειρά τριών βράχων που έδειχναν την είσοδο μιας σπηλιάς που θεωρείτο ότι ήταν μία από τις εισόδους για τον κάτω κόσμο. Οι τρεις βράχοι συνοδεύονταν και από τρεις πηγές νερού, τις Ανθίων, Πανθίων και Καλλίχρονον. 

## Πηγές
* Βιβλιοθήκη Απολλοδώρου 1.5.1
* Ησύχιος ο Αλεξανδρεύς, *Αγέλαστος πέτρα*
* Σούδα, *Σαλαμίνιος*
* Σχόλιο του Αριστοφάνη *Ιππείς* 5.785
* Kevin Clinton: *Myth and cult. The iconography of the Eleusinian mysteries.* Martin P. Nilsson lectures on Greek religion, delivered 19 - 21 November 1990 at the Swedish Institute at Athens. Åström, Stockholm 1992, ISBN 91-7916-025-5, S. 22-26

## Παραπομπές

Κατηγορία:Μυθολογία της αρχαίας Ελευσίνας
Γκάνθορπς

Το **Γκάνθορπς** (αγγλικά: Gunthorpes) είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία του Αγίου Γεωργίου. Βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου.

## Γεωγραφία
Το Γκάνθορπς βρίσκεται νότια της Αντίγκουα και Μπαρμπούντα και βόρεια-κεντρικά της Αντίγκουα. Βρίσκεται ανατολικά της πρωτεύουσας, Σεντ Τζον στο Στάδιο Σερ Βίβιαν Ρίτσαρντς. Βρίσκεται λίγα χιλιόμετρα νότια του Φίτσιζ Κρικ, βορειοανατολικά του Πόττερς Βίλατζ, νοτιοανατολικά της Κασάντα Γκάρντενς και νοτιοδυτικά του Κόλπου του Φίτσιζ Κρικ. Βρίσκεται στην οδό Ολντ Πάρχαμ Ρόουντ.

## Μεταφορές
Το πλησιέστερο αεροδρόμιο είναι το Διεθνές Αεροδρόμιο Β. Κ. Μπερντ, το οποίο βρίσκεται σε γεωγραφικές συντεταγμένες 17°08′12″Β 061°47′35″Δ. Βρίσκεται κεντρικά του Αγίου Γεωργίου, βόρεια της Αντίγκουα και νότια της Αντίγκουα και Μπαρμπούντα. Βρίσκεται 8 χλμ. (0,5 μίλια) βορειοανατολικά της πρωτεύουσας, Σαιντ Τζονς.

## Αθλητισμός
[thumb|right|Το [Στάδιο Σερ Βίβιαν Ρίτσαρντς]]

Το κοντινότερο στάδιο της Γκάνθορπς είναι το Στάδιο Σερ Βίβιαν Ρίτσαρντς (Sir Vivian Richards Stadium). Χτίστηκε για το Παγκόσμιο Κύπελλο Κρίκετ 2007. Ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς. Βρίσκεται 10 με 20 λεπτά με αμάξι από την πρωτεύουσα, Σεντ Τζον. Το κτίσιμό του κόστισε 60 Αμερικανικά δολάρια. Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας.

## Δείτε επίσης
* Κατάλογος πόλεων, κωμοπόλεων και χωριών της Αντίγκουα και Μπαρμπούντα

## Παραπομπές


Κατηγορία:Άγιος Γεώργιος (Αντίγκουα και Μπαρμπούντα)
Γουίλλιαμ Τζελλ

Ο **Σερ Γουίλλιαμ Τζελλ** (αγγλ. *Sir William Gell*, 1777-1836) υπήρξε Βρετανός αρχαιολόγος.

## Βιογραφία
Γεννήθηκε την 1 Απριλίου του 1777 στο Χόπτον της Αγγλίας από υψηλή οικογένεια που ανάγονταν στον 13ο αιώνα. Σχολείο πήγε στο Ντέρμπισάιρ και συνέχισε το Πανεπιστήμιο του Καίμπριτζ, από το οποίο αποφοίτησε το 1804. Περιηγήθηκε την Ελλάδα και τα νησιά της και μελέτησε τις αρχαιότητες της Ολυμπίας, του ναού του Απόλλωνα και της Αίγινας. Συνέχισε την περιήγησή του στην Μικρά Ασία. Το 1814 συνόδευσε την περιήγηση της πριγκίπισσας Καρολίνας στην Ιταλία και τον ίδιο χρόνο αναγορεύτηκε σε ιππότη. Μετοίκησε στη Ρώμη, όπου διέμεινε μέχρι το τέλος, και ασχολήθηκε με την ζωγραφική.

Απεβίωσε στις 4 Φεβρουαρίου 1836 στην Νάπολη. Τιμήθηκε με πολλούς επίσημους τίτλους.

## Εργογραφία
* *A Tour in the Lakes Made in 1797*. Hrsg. von W. Rollinson, 1986
* *The Topography of Troy and its vicinity illustrated and explained by drawings and descriptions etc.*. London 1804
* *The Geography and Antiquities of Ithaca*. London 1807
* *The Itinerary of Greece, with a commentary on Pausanias and Strabo, and an account of the Monuments of Antiquity at present existing in that country, compiled in the years 1801, 2, 5, 6 etc.*. London 1810
* *The Itinerary of the Morea, being a description of the Routes of that Peninsula*. London 1817
* *Vievs in Barbary - taken in 1813*. London 1815
* *Pompeiana. The Topography of Edifices and Ornaments of Pompeii*. London 1817-18.
* *Narrative of a Journey in the Morea*.  London 1823
* *Le Mura di Roma disegnate da Sir W. Gell, illustrate con testo note da A. Nibby*. Rom 1820
* *Probestücke von Städtemauern des alten Griechenlands ... Aus dem Englischen übersetzt*. München 1831
* *The Topography of Rome and its Vicinity with Map*. 2 Bände, London 1834. Erweiterte Ausgabe von Edward Henry Banbury. London 1846
* *Analisi storico-topografico-antiquaria della carta de' dintorni di Roma secondo le osservazione di Sir W. Gell e del professore A. Nibby*, Rom 1837. 2. Ausgabe 1848

## Παραπομπές


## Πηγές
* Edith Clay (Hrsg.): *Sir William Gell in Italy. Letters to the [[Society of Dilettanti]], 1831-1835*. Hamilton Books, London 1976, ISBN 0-241-89467-0.

Κατηγορία:Άγγλοι αρχαιολόγοι
Γραμμομοριακή ειδική θερμότητα

Η **γραμμομοριακή ειδική θερμότητα** εκφράζει το ποσό θερμότητας  που απαιτείται  να δοθεί σε 1 mol αερίου για να αυξηθεί η θερμοκρασία του κατά 1°K. Μονάδα μέτρησης στο SI είναι το J/mol*K

Σημαντικό ενδιαφέρον παρουσιάζουν:
: α)θέρμανση υπό σταθερό όγκο (ισόχωρη θέρμανση) όπου Q=n \cdot C_V  \cdot \Delta t
: β)θέρμανση υπό σταθερή πίεση (ισοβαρή θέρμανση) όπου Q=n \cdot C_P  \cdot \Delta t
Ισχύει επίσης ότι: C_P = C_V + R

όπου R: η παγκόσμια σταθερά των αερίων.

Κατηγορία:Θερμότητα
Χρήστος Μαϊμάνης

Ο **Χρήστος Μαϊμάνης** (γεν. Καρδίτσα 1967, ύψος 1,88 μ.) είναι Έλληνας παλαίμαχος ποδοσφαιριστής, πρωταθλητής της Β΄, της Γ΄ και της Δ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στις επαγγελματικές κατηγορίες.

Ο Μαϊμάνης ξεκίνησε την αγωνιστική του πορεία από την Αναγέννηση Καρδίτσας, στην οποία έπαιξε για επτά συνεχόμενες σεζόν, από το 1988-89 στη Γ΄Εθνική έως και το 1994-95 στη Β΄Εθνική. Στο διάστημα αυτό κατέκτησε έναν τίτλο Δ΄Εθνικής (1992) και έναν Γ΄Εθνικής (1993). Το καλοκαίρι του 1995 μεταγράφηκε στην Προοδευτική. Με την ομάδα της Νίκαιας έπαιξε τέσσερις περιόδους, κατακτώντας μια άνοδο στην Α΄Εθνική, το 1997. Αγωνίστηκε και στη μεγάλη κατηγορία (2 χρονιές, 1997-98 και 1998-99), έχοντας 16 συμμετοχές.
Το 1999-00 ήταν παίκτης του Πανελευσινιακού, στη Β΄Εθνική.

Έκλεισε τη σταδιοδρομία του αγωνιζόμενος με τα χρώματα του Κερατσινίου, στη Δ΄Εθνική, τη διετία 2001-2002.

Στη συνέχεια ακολούθησε το επάγγελμα του γυμναστή, ξεκινώντας από την Προοδευτική (2005-06), ενώ τα τελευταία χρόνια εργάζεται στο Αιγάλεω, σαν προπονητής τερματοφυλάκων.

## Πηγές

* Διεθνής αθλητική ιστοσελίδα
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Ηλεκτρονικό αρχείο εφημερίδας "Αθλητική Ηχώ"
* Απολογισμός Ε.Π.Α.Ε. (ετήσιες εκδόσεις)

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Χύτρα του Γκούντεστρουπ

Η **χύτρα του Γκούντεστρουπ** είναι αρχαιολογικό εύρημα από τη Δανία. 
Βρέθηκε το 1891 σε βάλτο κοντά στο Γκούντεστρουπ και από εκεί πήρε το όνομά του. Φιλοξενείται στο Εθνικό Μουσείο της Δανίας.

## Ιστορία
Βρέθηκε λυμένο και τοποθετημένο σε ένα ξηρό μέρος του βάλτου, ενώ πιστεύεται ότι διαμελήθηκε πριν τοποθετηθεί. Βρέθηκε το 1891 και ανασυγκροτήθηκε από τον Δανέζο αρχαιολόγο Σόφους Μίλλερ το 1982.

## Περιγραφή
Είναι αργυρό σκεύος πλούσια διακοσμημένο, που εικονίζει σκηνές από τη μυθολογία των Κελτών ή Γερμανών ή Θρακών. Το υλικό είναι σχεδόν ατόφιο ασήμι, εν μέρει επίχρυσο. Αποτελείται από δεκατρία ελάσματα. Ένα στρογγυλό, πέντε μακρόστενα και επτά βραχύτερα παραλληλόγραμμου σχήματος. Λείπει ένα κομμάτι τετραγωνικών διαστάσεων. Λείπει επίσης μια λαβή, και μερικά άλλα τμήματα. Φέρει φθορές που προέρχονται από συχνή χρήση.

### Διάκοσμος
Στον πυθμένα της χύτρας εικονίζεται ένα βόδι και μια γυναικεία μορφή, (θεά ή ιέρεια) που κρατάει δόρυ, έτοιμη να θυσιάσει το ζώο. Δύο άλλοι σκύλοι συμπληρώνουν τη σκηνή. Στα εξωτερικά ελάσματα εικονίζονται προτομές γυναικείων θεοτήτων και άνδρες.

## Ερμηνεία και χρονολόγηση
Η χύτρα του Γκούντεστρουπ είναι το μεγαλύτερο σωζόμενο αργυρό σκεύος της εποχής του σιδήρου στην Ευρώπη. Η τεχνοτροπία φαίνεται πως είναι θρακική, ενώ ο διάκοσμος είναι κέλτικος. Πιστεύεται ότι ήταν κέλτικη παραγγελία σε θρακικό εργαστήριο. Πιθανόν να μεταφέρθηκε από Κίμβριους έμπορες που διέσχισαν τον Δούναβη με βόρεια διεύθυνση. Άλλοι όμως ερμηνεύουν το σκεύος ετούτο ως έργο Γαλατικού εργαστηρίου της εποχής του αυτοκράτορα Άυγουστου, και υποθέτουν ότι καταποντίστηκε στους ρωμαϊκούς χρόνους.

## Παραπομπές


## Πηγές
* A. K. Bergquist und T. F. Taylor: *The origin of the Gundestrup Cauldron.* Antiquity, vol. 61, 1987, 10–24
* Rolf Hachmann: *Gundestrup-Studien. Untersuchungen zu den spätkeltischen Grundlagen der frühgermanischen Kunst.* Bericht der Römisch-Germanischen Kommission 71, 1991, 568–903
* Jean-Jaques Hatt: *Eine Interpretation der Bilder und Szenen auf dem Silberkessel von Gundestrup.* in: *Die Kelten in Mitteleuropa. Kunst - Kultur - Wirtschaft*. Ausstellungskatalog. Salzburg 1980, S. 68 ff.
* Garett S. Olmsted: *The Gundestrup version of Táin Bó Cuailnge.* Antiquity, vol. 50, 1976, 95–103
* Ole Klindt-Jensen: *The Gundestrup Bowl — a reassessment.* Antiquity, vol. 33, 1959, 161–169
* Rudolf Grosse: *Der Silberkessel von Gundestrup.* Phil.-Anthr. Vlg., Dorn, 1983, ISBN 3723502962
* Richard Pittioni: *Wer hat wann und wo den Silberkessel von Gundestrup angefertigt?* 1984, ISBN 3700106696
* Lisa Pörschke: *Das Geheimnis des Silberkessels von Gundestrup*; Novalis Media, 2008, ISBN 978-3-907260-34-0

## Εξωτερικοί σύνδεσμοι
* 

Κατηγορία:Αρχαιολογικά ευρήματα
Κατηγορία:Τέχνεργα
Χυτρα
Κόρακας (ρήτορας)

Ο **Κόρακας** ή **Κόραξ ο Συρακούσιος** (5ος π.Χ. αιώνας) ήταν περίφημος ρήτορας. Καταγόταν από τις Συρακούσες έχοντας μάλιστα διατελέσει σύμβουλος του Ιέρωνα και είναι γνωστός για την ιστορία με τον μαθητή του Τεισία από τις Συρακούσες. Σύμφωνα με αυτή την ιστορία ο Κόρακας συμφώνησε με τον Τεισία, όντας σίγουρος για την ικανότητα του μαθητή του αλλά και την επιτυχημένη διδασκαλία του ίδιου, πως όταν θα κέρδιζε την πρώτη του δίκη τότε μόνο θα του πλήρωνε δίδακτρα. Όμως ο καιρός περνούσε και ο Τεισίας δεν έπαιρνε μέρος σε καμία δίκη έτσι ώστε να την κερδίσει ή να την χάσει. Έτσι ο δάσκαλός ζήτησε δικαστικώς την αμοιβή του. Έτσι ο Κόρακας ισχυρίστηκε στην αγόρευσή του τα εξής:

## Κοράκειος μύθος

*Κύριοι δικαστές ο μαθητής μου πρέπει οπωσδήποτε να μου πληρώσει τα δίδακτρα που μου χρωστάει, όποια κι αν θα είναι η απόφασή σας. Αν μεν με δικαιώσετε, πρέπει να με πληρώσει για να εκτελεσθεί η δικαστική απόφαση. Αν όμως δε με δικαιώσετε εμένα αλλά εκείνον, τότε ο μαθητής μου κερδίζει την πρώτη του δίκη, αποδεικνύεται η καλή του κατάρτιση και η δική μου καλή διδασκαλία και πρέπει να με πληρώσει για να τηρήσει τη συμφωνία μας*

Ενώ ο Τεισίας είπε με τη σειρά του (ως αντάξιος του δασκάλου μαθητής): 
*Κύριοι δικαστές εγώ δεν έχω καμιά υποχρέωση πληρωμής, όποια και αν είναι η απόφασή σας. Αν μεν  με δικαιώσετε, για να εφαρμοστεί η απόφασή σας, αν δε δεν με δικαιώσετε, γιατί τότε δεν θα έχω κερδίσει ακόμα την πρώτη μου δίκη και επομένως, κατά τη συμφωνία μας, δεν έχω ακόμα υποχρέωση καταβολής της αμοιβής*

Οι δικαστές αφού συνεδρίασαν χωρίς αποτέλεσμα μέχρι που νύχτωσε είπαν την εξής παροιμιώδη φράση: 
*κακού κοράκος, κακό ωόν*
η μεταφορά του οποίου σήμερα είναι "το μήλο, κάτω απ' τη μηλιά"

## Νομική επίλυση του όλου θέματος
Το όλο θέμα επιλύεται ευχερώς βάσει των διατάξεων περί ερμηνείας και καλόπιστης εκτέλεσης της σύμβασης ( άρθ. Α.Κ. 200, 281, 288).

*  ''«Ο Τεισίας μη αναλαβών υποχρέωσιν εκ της συμβάσεως όπως δικηγορήσει προτιμήσας ν΄ασχοληθεί με άλλο επάγγελμα δεν έπραξε τούτο με το ανέντιμο σκοπόν αποφυγής καταβολής της αμοιβής.

Ο Τεισίας με τη σειρά του έγινε δάσκαλος του Ισοκράτη.

## Παραπομπές


## Πηγές
* Περιοδικό "Φιστίκι", στήλη "Οι Αρχαίοι είχαν την πλάκα τους", Θεόδωρος Βουδικλάρης

## Εξωτερικοί σύνδεσμοι
* ιστολ. Δικηγορικού Συνδέμου Αστικός κώδικας 

Κατηγορία:Αρχαίοι Έλληνες ρήτορες
Άγιος Ιωάννης (Αντίγκουα και Μπαρμπούντα)

Ο **Άγιος Ιωάννης** (, και για συντομία St. John) είναι μια από τις 6 ενορίες του νησιού Αντίγκουα στην Αντίγκουα και Μπαρμπούντα. Συμπεριλαμβάνει την πρωτεύουσα, Σεντ Τζον. Έχει έκταση 68 τ.χλμ. και πληθυσμό 45.346 κατοίκων (2001) με πυκνότητα 0,67 κατοίκων ανά τ.χλμ. Βρίσκεται νότια της Αντίγκουα και Μπαρμπούντα και βορειοδυτικά της Αντίγκουα. 

## Γεωγραφία
Ο Άγιος Ιωάννης βρίσκεται νότια της Αντίγκουα και Μπαρμπούντα και βόρεια-κεντρικά της Αντίγκουα. Συνορεύει στα ανατολικά με τον Άγιο Γεώργιο, στα δυτικά με την Αγία Μαρία και στα νοτιοανατολικά με τον Άγιο Παύλο και τον Άγιο Πέτρο. Συμπεριλαμβάνει το σύμπλεγμα νησιών Φάιβ Άιλαντς.

## Κωμοπόλεις και χωριά
Τα σημαντικότερα χωριά είναι:
* Ρένφιου
* Αμπερντήν
* Μπένταλς
* Μπραννς Άμλετ
* Μπούκλεϋς
* Κουκς Χιλ
* Σένταρ Γκρουβ
* Ιμάνιουελ 
* Γκρέις Φαρμ
* Κουκς Νιου Εξτένσιον
* Γκρέι Φιλμ
* Γκρην Γκρέυ 
* Γκόλντεν Γκρουβ
* Νατ Γκρουβ
* Βίλλα
* Γκαμπλ'ς
* Γουέδερχιλς
* Τόμλινσον

## Χάρτες

Αρχείο:Antigua_Prestegjeld_Saint_John.png
Αρχείο:Antigua-Saint_John.png
Αρχείο:Saint_John_in_Antigua_and_Barbuda.svg


## Δείτε επίσης
* Ενορίες και ανεξάρτητες περιοχές της Αντίγκουα και Μπαρμπούντα

## Παραπομπές
My Way

Το ***My Way*** είναι από τα γνωστότερα τραγούδια του Φρανκ Σινάτρα. Κατέκτησε όλα τα top ten, μεταφράστηκε και τραγουδήθηκε από τους σημαντικότερους καλλιτέχνες της υφηλίου και αποτελεί σήμερα αναπόσπαστο μέλος του ρεπερτορίου των μουσικών, τραγουδιστών, πιανίστων, κιθαρίστων και ερμηνευτών της γης. Είναι το πιο πολυτραγουδισμένο κομμάτι μουσικής όλων των εποχών.

Οι στίχοι του γράφτηκαν από τον Πωλ Άνκα, σε μουσική του Γάλλου Κλωντ Φρανσουά. Οι στίχοι του Άνκα όμως έχουν δικό τους πρωτότυπο θέμα. Φιλοσοφεί τη ζωή και τα έπη ενός ενήλικα στην δύση της σταδιοδρομίας του.

## Τσαρτ

## Παραπομπές


Κατηγορία:Τραγούδια του 1967
Κατηγορία:Singles του 1969
Κατηγορία:Singles του 1970
Κατηγορία:Singles του 1977
Κατηγορία:Singles του 1980
Κατηγορία:Τραγούδια της Νίνα Σιμόν
Κατηγορία:Singles της RCA Records
Κατηγορία:Τραγούδια του Φρανκ Σινάτρα
Κατηγορία:Τραγούδια του Έλβις Πρίσλεϊ
Κατηγορία:Singles της Reprise Records
Κατηγορία:Νικητές Grammy Hall of Fame Award
Οπλίτης δρόμος

Ο **Οπλίτης δρόμος** ή **Οπλιτόδρομος** ήταν αγώνας ταχύτητας με αθλητές που φορούσαν αμυντική πανοπλία και αποτελούσε μέρος των Ολυμπιακών Αγώνων. Ήταν ο τελευταίος αγώνας δρόμου που προστέθηκε στους Ολυμπιακούς Αγώνες,  με την πρώτη του εμφάνιση στην 65η διοργάνωση το 520 π.Χ., και ήταν παραδοσιακά το τελευταίο αγώνισμα δρόμου του προγράμματος.

## Περιγραφή
Σύμφωνα με τον Παυσανία στον ναό του Δία στην Ολυμπία υπήρχαν 25 ασπίδες τις οποίες χρησιμοποιούσαν οι οπλιτοδρόμοι. Το αγώνισμα ήταν πολύ αγαπητό γιατί θύμιζε σε όλους πως κάποτε οι αθλητές και οι πολεμιστές ήταν το ίδιο ακριβώς. Επίσης η οπλιτοδρομία ήταν πάντα το τελευταίο αγώνισμα των αγώνων, ίσως για να υπενθυμίζει ότι η Ολυμπιακή Εκεχειρία είχε τελειώσει. Σε αντίθεση με άλλα αγωνίσματα, στα οποία οι αθλητές έτρεχαν γυμνοί, στην Οπλιτοδρομία, οι ανταγωνιστές έπρεπε να φορούν το κράνος του και τις περικνημίδες του οπλίτη στρατιώτη, από τον οποίο πήρε και το όνομά του το αγώνισμα. Οι δρομείς έφεραν επιπλέον την ασπίδα του, η οποία ήταν μία χάλκινη ασπίδα καλυμμένη με ξύλο, η οποία ανέβαζε το συνολικό βάρος τουλάχιστον 50 κιλά. Καθώς οι οπλιτοδρόμοι ήταν από τους μικρότερους αγώνες δρόμου, η βαριά πανοπλία και η ασπίδα ήταν περισσότερο ένας διαγωνισμός μυικής δύναμης παρά αντοχής.

Στην Ολυμπία το μήκος που διένυαν οι αθλητές του Οπλίτη δρόμου ήταν περίπου 400 μέτρα (δύο φορές το μήκος του σταδίου) αλλά αυτό δεν ήταν πάντα σταθερό, για παράδειγμα στα Ελευθέρια, αγώνες που τελούνταν στις Πλαταιές εις μνήμην της νίκης των Ελλήνων επί των Περσών, ήταν περισσότερο. Μάλιστα στα Ελευθέρια σύμφωνα με τον Φιλόστρατο υπήρχε ο κανονισμός πως αν ένας αθλητής νικούσε σε αυτό το αγώνισμα και ξαναλάμβανε μέρος χωρίς να νικήσει, τιμωρούταν με θάνατο. Στα Νέμεα η απόσταση ήταν 4 στάδια. Αυτός ο οποίος κατόρθωνε να νικήσει σε τρία αγωνίσματα εντός της ίδιας ημέρας λεγόταν τριαστής. Ο πρώτος που το κατάφερε αυτό ήταν ο Φάνας ο Πελληνεύς τον 6ο αιώνα π.Χ., και αργότερα ο πολυολυμπιονίκης Λεωνίδας ο Ρόδιος τον 2ο αιώνα π.Χ. κατάφερε να γίνει τριαστής σε τέσσερις διαδοχικές διοργανώσεις . Η επικρατέστερη άποψη για την στάση εκκίνησης, σύμφωνα και με τα αρχαιολογικά ευρήματα, αναφέρει πως οι αθλητές ξεκινούσαν από όρθια θέση με ελαφρώς γερμένο μπροστά το σώμα και το ένα πόδι λίγο πιο μπροστά από το άλλο.

Οι οπλιτοδρόμοι, με το στρατιωτικό τους εξοπλισμό, εκπαιδεύονταν τόσο σε επίπεδο στρατιωτική άσκησης όσο και αθλητικού αγώνα. Οι μάχες με διμοιρίες έμπειρων Περσών τοξοτών, που λάμβαναν χώρα λίγο πριν την εισαγωγή της οπλιτοδρομίας το 520 π.Χ., πρέπει να υπαγόρευσαν την ανάγκη για την κατάρτιση του ελληνικού πεζικού για γρήγορους ελιγμούς κατά τη διάρκεια της μάχης. Επιπλέον, το αρχικό μήκος των 400 μέτρων της οπλιτοδρομίας συμπίπτει με  το εύρος της απόστασης που μπορούσαν να καλύψουν τα βέλη των Περσών τοξοτών, γεγονός που υποδηλώνει μια σαφή στρατιωτική χρήση για αυτό το είδος της εκπαίδευσης.

## Αρχαίοι ολυμπιακοί αγώνες

Οι γνωστοί νικητές του οπλίτη δρόμου στους αρχαίους ολυμπιακούς αγώνες:

## Παραπομπές


Κατηγορία:Αρχαία ελληνικά αγωνίσματα δρόμου‎
Άρμα του Στρέττβεγκερ

Το **άρμα του Στρέττβεγκερ** είναι αρχαιολογικό εύρημα από την Αυστρία. 

## Ιστορικό του ευρήματος
Βρέθηκε το 1851 κατα την διάρκεια ισοπεδωτικών εργασιών στο Στρέττβεγκερ της Αυστρίας, όπου κατά τύχη ανακαλύφθηκαν αρχαίοι τάφοι του πολιτισμού της Χάλστατ.

## Περιγραφή
Το άρμα αποτελείται από μια τετράγωνη πλάκα. Στηρίζεται σε τέσσερις ρόδες και φέρει πολλά αντικείμενα. Μια γυναικεία μορφή με τα χέρια ψηλά που κρατάει ένα σκευόμορφο αντικείμενο. Εκτός αυτού, πολλά άλλα αντικείμενα και ζώα. Αποκαστάθηκε το 2009 και εκτίθεται σήμερα στο Γκρατζ.

## Πηγές
* Markus Egg: *Neues zum Fürstengrab von Strettweg*. 1991.
* Markus Egg, Gerhard Stawinoga: *Das hallstattzeitliche Fürstengrab von Strettweg bei Judenburg in der Obersteiermark*. Römisch-Germanisches Zentralmuseum, Forschungsinstitut für Vor- und Frühgeschichte, 1996, ISBN 3-88467-036-0

## Εξωτερικοί σύνδεσμοι
* Österreich Lexikon der TU Graz mit Bild
* Archäologiemuseum 

Στρεττβεγκερ
Αρμα Στρεττβεγκερ
Κατάλογος νησιών της Ελλάδας ανά πληθυσμιακή πυκνότητα

Ακολουθεί κατάλογος των Ελληνικών νησιών ανά πυκνότητα πληθυσμού (**Σύμφωνα με την απογραφή πληθυσμού 2001**):

## Κατάλογος

## Δείτε επίσης
* Κατάλογος νομών Ελλάδας ανά πυκνότητα πληθυσμού
* Κατάλογος ελληνικών νησιών ανά έκταση

## Εξωτερικοί σύνδεσμοι
*Μόνιμος πληθυσμός 2001 - statistics.gr 


ελληνικών νησιών ανά Πληθυσμιακή πυκνότητα
Κήποι Έβρου

Οι **Κήποι** είναι οικισμός στη Θράκη και την Περιφερειακή Ενότητα Έβρου.

## Γενικά στοιχεία
Οι Κήποι βρίσκονται δίπλα στα ελληνοτουρκικά σύνορα και τον ποταμό Έβρο σε υψόμετρο 40 μέτρων και απέχουν 46 χιλιόμετρα Α.-ΒΑ. της Αλεξανδρούπολης. Δυτικά είναι ο Πέπλος, βορειοανατολικά η Γεμιστή ενώ στη νότια άκρη του χωριού περνάει η Εγνατία Οδός που καταλήγει στα σύνορα και λίγο πριν υπάρχει το Τελωνείο και ο Συνοριακός Σταθμός Κήπων. Παλαιότερα το χωριό ονομαζόταν *Μπαξίμπεη*, που σημαίνει οι μπαξέδες (κήποι) του Μπέη και αργότερα μετονομάστηκε σε Κήποι.Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να ορίζεται έδρα της τότε ομώνυμης κοινότητας (μέχρι το 1927). Σύμφωνα με το Σχέδιο Καλλικράτης μαζί με τον Πέπλο, τη Βρυσούλα και τη Γεμιστή αποτελούν την κοινότητα Πέπλου που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχουν 193 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Κατηγορία:Συνοριακές διελεύσεις Ελλάδας-Τουρκίας
Προσύμφωνο Λονδίνου (1878)

Το λεγόμενο **Προσύμφωνο Λονδίνου (1878)** ήταν ένα Αγγλορωσικό προσύμφωνο – συνομολόγηση που αφενός μεν, αποκλιμάκωσε την ένταση που είχε δημιουργήσει η συνθήκη του Αγίου Στεφάνου με πρόδηλο τον κίνδυνο ενός αγγλορωσικού πολέμου που επαπειλούταν, και αφετέρου άνοιξε τον δρόμο για την σύγκληση του Συνεδρίου του Βερολίνου.
 
Με την επιστροφή από την Αγία Πετρούπολη του Ρώσου πρέσβη κόμη Πέτρου Σουβάλωφ στο Λονδίνο, μετά και από παρέμβαση του καγκελάριου της Γερμανικής Αυτοκρατορίας Βίσμαρκ ξεκίνησαν άμεσες συνομιλίες μεταξύ της Αγγλικής κυβέρνησης για τον επαναπροσδιορισμό των συνόρων της Βουλγαρίας όπως είχαν καθορισθεί αυτά στη Συνθήκη του Αγίου Στεφάνου.

Το προσύμφωνο αυτό ολοκληρώθηκε τελικά με συνομολόγηση στις 18 Μαΐου / 31 Μαΐου (π.ημερ. /ν.ημερ.) (1878) μεταξύ Σώλσμπερυ και Σουβάλωφ.  Σύμφωνα με αυτό έγινε αποδεκτή η τροποποίηση των βουλγαρικών συνόρων από μεν προς Νότο απομάκρυνση αυτών από του Αιγαίου και η διαίρεση της Βουλγαρίας σε δύο τμήματα, το μεν βόρειο με πλήρη πολιτική αυτονομία με ανεξάρτητη κυβέρνηση, ενώ το νότιο που αφορούσε την Ανατολική Ρωμυλία με απλή διοικητική αυτονομία.

Κατόπιν της συνομολόγησης αυτής άνοιξε ο δρόμος για σύγκληση ευρωπαϊκού συνεδρίου στο Βερολίνο όπου έκλινε και το κέντρο βαρύτητας κατόπιν των μεταξύ των Μεγάλων Δυνάμεων συνεννοήσεων όπου και ορίσθηκε για τις 1 Ιουνίου / 13 Ιουνίου (π.ημερ / ν.ημε.).

## Πηγές
* *Μεγάλη Ελληνική Εγκυκλοπαίδεια*, τόμ. Ζ΄, σελ. 124

Κατηγορία:Συνθήκες
Κατηγορία:Συνθήκες της Ρωσικής Αυτοκρατορίας
Κατηγορία:Ιστορία της Βουλγαρίας
Κατηγορία:Συνθήκες της Οθωμανικής Αυτοκρατορίας
Κατηγορία:Ανατολικό Ζήτημα
Κρότσε ντε Πάπα

Η **Κρότσε ντε Πάπα** (ιταλικά : *Croce del Papa* ) είναι περιοχή στην οποία έχει ανασκαφεί προϊστορικός οικισμός της εποχής του χαλκού έξω από την πόλη Νόλα στην επαρχία Νάπολη της Ιταλίας. Ο οικισμός βρίσκεται στα Βορειοανατολικά του Βεζούβιου από έκρηξη του οποίου καταστράφηκε πολλά χρόνια πριν την έκρηξη που κατέστρεψε την Πομπηία.

Ο οικισμός που ανασκάφτηκε από τους Τζιουζέπε Βέκκιο (Giuseppe Vecchio) και Κλωντ Αλμπόρ Λεβαντί (Claude Albore Livadie), καταλαμβάνει έκταση 1000 τετραγωνικών μέτρων και αποτελούνταν από ξύλινες καλύβες. Σε βάθους 6 μέτρων από το σημερινό επίπεδο του εδάφους βρέθηκαν καλύβες διατηρημένες σε καλή κατάσταση , αγγεία και κλιβάνους. Βρέθηκαν οστά από ζώα ,εργαλεία, αιχμές από βέλη, στάχια κριθαριού και σταριού αλλά και ειδώλια. Σε πολύ κατάσταση βρέθηκαν και οι καλύβες του οικισμού σε ύψος 1,30 περίπου μ . 

Η έκρηξη του ηφαιστείου πιστεύεται ότι ήταν πιο ισχυρή από αυτή πού κατέστρεψε την Πομπηία και το Ερκολάνο το 79 π.χ. και σημειώθηκε 3.500 χρόνια πριν περίπου. Πιστεύεται ότι κατά την έκρηξη αυτή δημιουργήθηκε και ο ορεινός όγκος της Σόμμα (Somma) ενώ υπήρξαν κλιματολογικές αλλαγές σε όλο τον πλανήτη. Ο οικισμός εγκαταλείφθηκε από τους κατοίκους του βιαστικά , έμειναν πίσω μόνο τα αδύναμα ζώα ή όσα δεν μπορούσαν να διαφύγουν και οι κάτοικοι του πήραν μόνο τα απολύτως απαραίτητα. Αυτά επιβεβαιώνουν ότι στις καλύβες βρέθηκαν πολλά αντικείμενα καθημερινής χρήσης απουσιάζουν πολύτιμα αντικείμενα. Έχουν βρεθεί απολιθωμένα ζώα όπως σκύλοι και αίγες.

Σύμφωνα με τους ειδικούς οι κάτοικοι του οικισμού δεν επλήγησαν αμέσως από το ηφαίστειο αλλά είχαν χρόνο να διαφύγουν , τουλάχιστον 6 ώρες. Αρχικά υπήρξαν ισχυρές σεισμικές δονήσεις και μετά ήρθε η έκρηξη του Βεζούβιου που εκτόξευε μεγάλες ποσότητες υλικών. Οι κάτοικοι εγκατέλειψαν τον οικισμό βιαστικά, όσοι κινήθηκαν βορειοδυτικά κατάφεραν αν σωθούν , σε απόσταση 8 χλμ στο όρος Βίνια βρέθηκαν απολιθωμένα τα σώματα ενός ζευγαριού που φαίνεται να σκοτώθηκε από έκρηξη του ηφαιστείου.  Στην ίδια θέση βρέθηκαν ίχνη πρωιμότερου οικισμού που είχε καταστραφεί από φωτιά.

## Πηγές
* Περιοδικό *Corpus , Αρχαιολογία , Ιστορία των πολιτισμών* Τεύχος 48 Απρίλιος 2003, Εκδόσεις Περισκόπιο, σελ 55-57, 

Κατηγορία:Προϊστορικοί οικισμοί της Ιταλίας
Άγιος Πέτρος (Αντίγκουα και Μπαρμπούντα)

Ο **Άγιος Πέτρος** (, και για συντομία St. Peter) είναι μια από τις 6 ενορίες του νησιού Αντίγκουα στην Αντίγκουα και Μπαρμπούντα. Πρωτεύουσα είναι η Πάρχαμ. Έχει έκταση 33 τ.χλμ. και πληθυσμό 5.439 κατοίκων (2001) με πυκνότητα 164,82 κατοίκων ανά τ.χλμ. Βρίσκεται νότια της Αντίγκουα και Μπαρμπούντα και βόρεια της Αντίγκουα. Εκεί βρίσκεται το Μπέττυς Χόουπ Σούγκαρ Πλαντέισον.

## Γεωγραφία
Ο Άγιος Πέτρος βρίσκεται νότια της Αντίγκουα και Μπαρμπούντα και βόρεια της Αντίγκουα. Συνορεύει στα βορειοδυτικά με τον Άγιο Γεώργιο, στα νοτιοδυτικά με τον Άγιο Ιωάννη, στα νότια με τον Άγιο Παύλο και στα νοτιοανατολικά με τον Άγιο Φίλιππο. Συμπεριλαμβάνει τα νησιά Γουιάνα, Γκρέιτ Μπερντ και 8 ακόμα μικρά νησάκια, καθώς και το ποτάμι Μέρσερς Κρηκ.

## Κωμοπόλεις και χωριά
Τα σημαντικότερα χωριά είναι:

* Πάρχαμ
* Μπιγκ Ντιούερς
* Κόκοου Χολ
* Φρίμανς
* Βέρνονς
* Πάρρυς
* Γκίλμπρερτς

## Χάρτες

Αρχείο:Antigua_Prestegjeld_Saint_Peter.png
Αρχείο:Antigua-Saint_Peter.png
Αρχείο:Saint_Peter_in_Antigua_and_Barbuda.svg


## Παραπομπές


## Δείτε επίσης
* Ενορίες και ανεξάρτητες περιοχές της Αντίγκουα και Μπαρμπούντα
Βελίνα Κορινθίας

Η **Βελίνα** είναι ορεινό χωριό του νομού Κορινθίας με πληθυσμό 136 μόνιμους κατοίκους  οι οποίοι ασχολούνται κυρίως με την κτηνοτροφία και την γεωργία. Το χωριό περιβάλλεται από ένα δάσος μαύρης πεύκης και ελάτων. Στη Βελίνα δραστηριοποιείται τοπικός πολιτιστικός σύλλογος, ενώ κάθε Σεπτέμβριο διοργανώνεται στο χωριό γιορτή ντομάτας.

Ο κεντρικός ναός του χωριού είναι αφιερωμένος στην Αγία Τριάδα και είναι κτίσμα των τελών του 19ου αιώνα.

## Παραπομπές


## Εξωτερικοί σύνδεσμοι

* Βελίνα korinthia.net. Ανάκτηση 24/03/2012

Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Άμβασσον Φρυγίας

Το **Άμβασσον** ή **Αββασσός** (αρχαία ελληνικά: , λατινικά: Abbassus.) ήταν αρχαία πόλη της Φρυγίας στη Μικρά Ασία, στα όρια της περιοχής του κελτικού φύλου των Τολιστοβογίων, στη Γαλατίας. Είναι πιθανώς η ίδια πόλη με την *Αλαμμασό* που αναφέρει ο Ιεροκλής, και η *Αμαδάσση*, της οποίας οι επίσκοποι συμμετείχαν στις πρώτες Οικουμενικές Συνόδους. Οι συντάκτες του *[[Barrington Atlas of the Greek and Roman World]]* έχουν σημειώσει ότι η πιθανή τοποθεσία της Αββασσού βρισκόταν κοντά στα Σύνναδα, ωστόσο η ακριβής θέση της είναι άγνωστη.

## Παραπομπές


Κατηγορία:Αρχαίες πόλεις της Φρυγίας